- Astrodienst Gæstebruger u1361101592
3-Maj-2016, 18:18 UT/GMT Pannekoek-pakkies met melktertvulsel en lemoensous | SARIE
Pannekoek-pakkies met melktertvulsel en lemoensous	deur admin
Wat is meer tipies Suid-Afrikaans as pannekoek, melktert en lemoenpoeding? Hierdie nagereg kombineer al drie.
(8 – 10 porsies (1 porsie = 2/3 van ’n pannekoek))
380 ml volgraanmeel
10 ml bruin moutasyn
75 ml koekmeel
75 ml suikerplaasvervanger
500 ml vars lemoensap
Meng die meel, bakpoeier en sout. Klits die eiers, olie, asyn en melk saam. Meng met die meelmengsel. Laat staan die pannekoekbeslag 30 minute. Verdun met water as dit te dik is. Verhit ’n pannekoekpannetjie en spuit met kleefwerende kossproei. Bak pannekoeke tot gaar en al die beslag op is. Hou eenkant.
Meng meel met 15 ml van die suikerplaasvervanger en 50 ml koue melk tot ’n pasta. Verhit res van melk en suikerplaasvervanger saam met kaneelstokkie tot warm. Verwyder kaneelstokkie net voor melk wil begin kook. Roer die meelpasta by warm melk. Roer vinnig tot mengsel begin verdik. Klits eiergele en sout vinnig by en meng tot glad en dik. Verwyder van hitte en roer margarien en geursel by.
Verhit suikerplaasvervanger, lemoensap- en skil. Bring tot kookpunt en kook sowat 30 minute tot die sous met die helfte verminder het. Haal af van hitte. Voeg botter klontjie vir klontjie by.
Skep lepelsvol van melktertvulsel in pannekoeke. Rol op en sny elke pannekoek in 3. Pak in ’n opdienbak en gooi sous oor. Sit warm voor.
Analise 1 porsie – ± 170 – 180 g (2/3 pannekoek)
Energie – 816 kJ
Koolhidrate – 26,3g
Proteïen – 8, 9 g
Vet – 6,4g
Versadigde vet – 2,5g
Mono-onversadigde vet – 2,5g
Poli-onversadigde vet – 1,4g
Vesel – 2,4g
Glukemieselading(GL) – 13,5
Die koolhidraatinhoud en GL is nogal hoog. Neem verkieslik ’n kleiner porsie as aangedui (eerder ½ pannekoek). Verhoog insuliendosis indien nodig.